علی دایی ۱۹۹۳-۲۰۰۶-جی ایللر آراسیندا ۱۴۹ اویوندا ۱۰۹ قولیله، کیشیلرین بین الخلق فوتبالیندا بوتون زامانلارین ان چوخ قول ووران اویونچونون رئکوردونا صاحیب اولان ایرانلی فوتبالچی و ایش صاحیبیدیر. اونون رئکوردو گینس کیتابلارینین رکوردلاریندا آلینمیشدیر. ۲۸ نووامبر ۲۰۰۳-جو ایلده تهراندا آسیا میلتلر کاپینین سئچمه مرحله‌سینده و لوبنان قاباقینداکی اویونادیقی اویوندا، ۸۵-جی بین‌الخلق قولونو ووردو و مجاریستانلی فوتبالچی، فرانس پوشکاشین رئکوردون کئچدی و بین‌الخلق موسابیقه‌لرده ان چوخ قول ووران اویونچولارین لیستینین باشچی‌سی اولدو. دایی ۶ ژوئن ۱۹۹۳-جو ایلده تهراندا کئچیریلن ئی‌سی‌او کاپینین تورنومئنتینده ایرانین میلی فوتبال تیمینه چاغیریلدی و بیرینجی اویونون پاکیستانین قاباقیندا اوینادی. بیرینجی میلی قولو ۲۵ ژوئن ۱۹۹۳-جو ایلده چین تایپه قاباقیندا ووردو کی بو اویون ۶-۰ ایرانین میلی فوتبال تیمی قازاندی و بو اویون فیفا دونیا کاپی ۱۹۹۴-ون سئچیلمه اویونلارینین بیر اویونی دیر. ۱ مارس ۲۰۰۶-جی ایلده، سون قولو بیر یولداشلیق اویوندا کاستاریکا قاباقیندا ۳-۲ نتیجه‌لی غلبه‌ده قازاندی. ایران اوچون سون چیخیشی فیفا دونیا کاپی ۲۰۰۶-دا، ۲۱ ژوئن ۲۰۰۶-جی ایلده آنقولانین قاباقیندا قروپ مرحله‌سینده اولدو.